สอบถามหน่อยครับ แฟนมีลักษณะเป็นเนื้อบวมเป่งในช่องคลอด ไปหามาแล้ว บอกว่าเกิดจากการอักเสบ แล้วก็มีตุ่มใสขึ้นลักษณะคล้ายเริมแถวที่อักเสบ เริมสามารถตรวจจากเลือดได้มั้ยครับ
สวัสดีค่ะ การวินิจฉัยที่เป็นไปได้1.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ2.ตุ่มแพ้จากการสัมผัส อาจจะคันด้วยได้3.หูดเช่นหูดหงอนไก่ หูดข้าวสุก4.มีการอุดตันของต่อมตรงบริเวณอวัยวะเพศ ชื่อต่อมบาร์โทลินการวินิจฉัยเริมสามารถตรวจวัดระดับภูมิคุ้มกันหรือตรวจหาเชื้อเริมในเลือดได้เช่นกัน แต่วิธีที่นิยมมากกว่าคือการดูจากลักษณะรอยโรคที่เข้าได้ ร่วมกับขูดน้ำหรือสารคัดหลั่งในตุ่มไปตรวจหาเชื้อเริมโดยตรงการดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อนสังเกตอาการ ถ้าตุ่มใหญ่ขึ้น เจ็บมากขึ้น หรือมีลักษณะบวมแดงเหมือนอักเสบ มีไข้สูง ควรกลับไปพบแพทย์